แนวโน้มดัชนีเช้าลุ้นรีบาวน์กรอบแคบ
นักวิเคราะห์ฯคาดตลาดหุ้นไทยเช้านี้มีลุ้นรีบาวน์กรอบแคบ คาดต่างชาติยังซื้อ-รอดูหน้าตาครม.
6 ก.ค. 2554

นักวิเคราะห์ฯคาดตลาดหุ้นไทยเช้านี้มีลุ้นรีบาวน์กรอบแคบ คาดต่างชาติยังซื้อ-รอดูหน้าตาครม.
นายเจริญ เอี่ยมพัฒนธรรม ผู้อำนวยฝ่ายวิเคราะห์หลักทรัพย์ บล.เคที ซีมิโก้ กล่าวว่า ตลาดหุ้นไทยเช้านี้มีโอกาสรีบาวน์ในกรอบแคบๆ หลังจากเมื่อวานนี้เริ่มมีแรงขายทำกำไรออกมา โดยคาดหวังว่านักลงทุนต่างชาติจะเข้าซื้อต่อ ซึ่งขณะนี้ยังคงอยู่ในช่วง honeymoon period ต้องรอจับตาดูการจัดตั้งคณะรัฐมนตรีชุดใหม่ และคาดว่าคงเริ่มมีการเข้ามาเล่นเก็งกำไรผลประกอบการงวดไตรมาส 2/54 ของกลุ่มแบงก์ที่ใกล้จะประกาศออกมา
ส่วนปัจจัยภายนอกประเทศ ปัญหาหนี้ยุโรปก็ต้องติดตามอย่างใกล้ชิด หลังมูดี้ส์ปรับลดเครดิตโปรตุเกสลงสู่ระดับ แม้จะไม่ได้เหนือความคาดหมาย แต่ก็ต้องรอดูว่าจะมีอะไรออกมาเพิ่มเติมหรือไม่ ขณะที่ตลาดหุ้นอื่นในภูมิภาคเอเชียเช้านี้ค่อนข้างทรงตัว บวก-ลบในกรอบแคบๆ
พร้อมให้แนวรับ 1,080 จุด แนวต้าน 1,100 จุด
"มองตลาดยังอยู่ในช่วง honeymoon period แต่ว่ากรอบการเคลื่อนไหวอาจไม่หวือหวาเหมือนที่ผ่านมา เมื่อวานก็เริ่มมีแรงขายทำกำไรเกิดขึ้น ซึ่งถือเป็นเรื่องปกติหลังขึ้นมาแรง แต่ว่าตลาดก็ไม่ได้ยุบไปไหน ช่วงนี้เป็นเรื่องของกำลังซื้อจากต่างชาติเป็นหลัก หลังซื้อติดต่อกัน 2 วัน วันนี้ก็ยังคาดหวังว่าจะซื้อต่อ หุ้นก็ยังมีนัยยะที่จะรีบาวน์ได้อยู่"นายเจริญ กล่าว